open-index/open-wikipedia-markdown huggingface dataset:
Τα Οδοφράγματα

[μικρογραφία|Ο [Βάλντις Ντομπρόβσκις(δεξιά) και ο Άλγκιρντας Μπουτκεβίτσιους(αριστερά), πρωθυπουργοί της Λετονίας και της Λιθουανίας, αντίστοιχα, θυμούνται αυτούς που σκοτώθηκαν στα Οδοφράγματα.(20 Ιανουαρίου 2013)]]
**Τα Οδοφράγματα**(Λετονικά:*Barikādes)* αναφέρονται στις αντιπαραθέσεις μεταξύ της Λετονίας και της Σοβιετικής Ένωσης τον Ιανουάριο του 1991 κατά κύριο λόγο στη Ρίγα. Επρόκειτο για μια σειρά από αμυντικά εμπόδια που στήθηκαν από ανθρώπους στη Ρίγα και σε άλλες πόλεις σαν μια πράξη μη βίαιας αντίστασης εναντίον δυνάμεων που προσπαθούσαν να επαναφέρουν τη σοβιετική εξουσία στο λετονικό έθνος, το οποίο είχε κηρύξει την ανεξαρτησία του το προηγούμενο έτος. Tην 20η Ιανουαρίου σκοτώθηκαν 5 άνθρωποι μετά από επίθεση των Σοβιετικών Ειδικών Δυνάμεων στο Υπουργείο Εσωτερικών της Λετονίας. Περίπου 32.000 άνθρωπο έλαβαν το Αναμνηστικό μετάλλιο για συμμετέχοντες στα Οδοφράγματα του 1991.

## Ιστορικό υπόβαθρο
Η Λετονία ήταν υπό σοβιετική κατοχή από τον Β΄ Παγκόσμιο Πόλεμο. Ωστόσο, το σοβιετικό καθεστώς διακρίνονταν για διαφόρου είδους θέματα που αφορούσαν την προβληματική οικονομία και τον περιορισμό των ανθρωπίνων δικαιωμάτων και ελευθεριών. Οι Βαλτικές χώρες άρχισαν να επιζητούν την ανεξαρτησία τους. Ξεκίνησαν μαζικές διαδηλώσεις εναντίον του σοβιετικού καθεστώτος. Στις 18 Μαρτίου του 1990 πολιτικές δυνάμεις της Λετονίας, που υποστήριζαν την ανεξαρτησία της χώρας κέρδισαν τις εκλογές, παίρνοντας το 2/3 των εδρών. Μετά από 2 μήνες από τις εκλογές το Ανώτατο Συμβούλιο της Λετονίας ανακοίνωσε την πρόθεση του να αποκαταστήσει την ανεξαρτησία και μετονόμασε το έθνος σε «Δημοκρατία της Λετονίας», κάτι που απορρίφθηκε από τον πρόεδρο της Σοβιετικής Ένωσης, Μιχαήλ Γκορμπατσώφ. Η λετονική πλευρά ανέμενε εχθροπραξίες μετά από αυτή την εξέλιξη. Το ΛαΪκό Μέτωπο της Λετονίας δημοσίευσε ένα σχέδιο με ονομασία «Οδηγίες για Χ-ώρα» στον Τύπο τον Δεκέμβριο του 1990 για την περίπτωση εξαπόλυσης εχθροτήτων από την πλευρά της ΕΣΣΔ, του οποίου η βασική ιδέα ήταν ότι όλες οι πράξεις αντίστασης πρέπει να είναι μη βίαιες και να τεκμηριώνονται με φωτογραφίες και βίντεο σε περίπτωση προπαγάνδας του Κρεμλίνου.

## Χτίσιμο οδοφραγμάτων
Τον Γενάρη του 1991 η Μόσχα ξεκίνησε στρατιωτικές επιχειρήσεις για να επαναφέρει την επιρροή της στις Βαλτικές χώρες. Στη Λετονία, οι άνθρωποι τον Γενάρη του 1991 έχτισαν φυσικά εμπόδια με ότι υλικά είχαν γύρω από σημαντικά κτίρια της πόλης της Ρίγας, για να εμποδίσουν τα Σοβιετικά στρατεύματα, συμπεριλαμβανομένου του κτιρίου του Ανώτατου Συμβουλίου στην Παλιά Πόλη και του τηλεοπτικού πύργου στο Ζακουσάλα. Στις 12 Ιανουαρίου, στη Λιθουανία σκοτώθηκαν 12 άνθρωποι από τα σοβιετικά στρατεύματα κάτι που είχε ως αποτέλεσμα, περίπου 500.000 άνθρωποι να συγκεντρωθούν κοντά στον ποταμό Νταουγκάβα για να εκφράσουν την υποστήριξη τους στους Λιθουανούς και να συνεχίσουν το δρόμο για την ανεξαρτησία της Λετονίας. Στις 20 Ιανουαρίου, 5 άνθρωποι σκοτώνονται μετά την εισβολή των Σοβιετικών ειδικών δυνάμεων στο Υπουργείο Εσωτερικού, ενώ οι υπερασπιστές των οδοφραγμάτων φεύγουν στις 25 του ίδιου μήνα.

## Παραπομπές


Κατηγορία:Ιστορία της Λετονίας
Φρανσίκο Καστίγιο

Ο **Φρανσίκο Καστίγιο** (Βαρκελώνη, 9 Ιανουαρίου 1921 – 7 Ιανουαρίου 1997) ήταν Ισπανός αθλητής της κολύμβησης και της υδατοσφαίρισης.

Γεννήθηκε το 1921 στη Βαρκελώνη και ήταν αθλητής της ΚΝ Μπαρτσελόνα.Το 1948 κατέκτησε το Πρωτάθλημα κολύμβησης της Καταλονίας στα 400 μέτρα ελεύθερο και το ίδιο έτος στη μεγάλη απόσταση στο αγώνα *Travessia del Port de Barcelona*.

Στην υδατοσφαίριση ήταν πρωταθλητής Καταλονίας το 1941, 1943, 1944, 1945, 1946, 1947, 1948, 1949, 1950, 1951, 1952 και το 1953 και πρωταθλητής Ισπανίας το 1943, 1944, 1945, 1946, 1947, 1948, 1949, 1950, 1951, 1952, 1953, 1956, 1957 και το 1958. 

Με την εθνική ομάδα υδατοσφαίρισης της Ισπανίας ήταν τριάντα επτά φορές διεθνής. Κατέκτησε το χρυσό μετάλλιο στους Α' Μεσογειακούς αγώνες της Αλεξάνδρειας το 1951. Το 1948 συμμετείχε στους Ολυμπιακούς Αγώνες του Λονδίνου και το 1952 στους Ολυμπιακούς αγώνες του Ελσίνκι στους οποίους κατέλαβε την 8η θέση. 

Το 1952 έλαβε τιμητική πλάκα από την Ισπανική Ομοσπονδία και το 1958 το Μετάλλιο της Καταλανικής Ομοσπονδίας. Πέθανε το 1997 στη Βαρκελώνη σε ηλικία 75 ετών.
## Παραπομπές


Κατηγορία:Ισπανοί υδατοσφαιριστές
Κατηγορία:Ισπανοί αθλητές της κολύμβησης
Κατηγορία:Υδατοσφαιριστές στους Θερινούς Ολυμπιακούς Αγώνες 1948
Κατηγορία:Υδατοσφαιριστές στους Θερινούς Ολυμπιακούς Αγώνες 1952
Κατηγορία:Υδατοσφαιριστές στους Μεσογειακούς Αγώνες 1951
Κατηγορία:Υδατοσφαιριστές ΚΝ Μπαρτσελόνα
Κατηγορία:Υδατοσφαιριστές Εθνικής Ισπανίας
Κύπελλο Κύπρου καλαθοσφαίρισης ανδρών 2019-20

Το **Κύπελλο Κύπρου 2020** ήταν η 52η έκδοση του Κυπέλλου Κύπρου. Το κύπελλο δεν ολοκληρώθηκε λόγω της πανδημίας COVID-19.

## Σύστημα διεξαγωγής
Στο κύπελλο συμμετείχαν 9 ομάδες οι οποίες θα ανεμετρούντο μεταξύ τους σε μονούς νοκ-άουτ αγώνες, ενώ ο τελικός θα διεξαγόταν σε ουδέτερο γήπεδο.

## Συμμετέχουσες Ομάδες
Οι ακόλουθες 9 ομάδες (με αλφαβητική σειρά) που αγωνίστηκαν στο Κύπελλο Κύπρου το 2020:
* Πετρολίνα ΑΕΚ
* Προτέας ΕΚΑ ΑΕΛ
* ΑΠΟΕΛ
* Απόλλων Λεμεσού
* ΑΠΟΠ Πάφου
* Ένωσις Θυέλλης Αναγεννήσεως Έγκωμης (ΕΘΑ Έγκωμης)
* Ένωσις Νέων Παραλιμνίου (ΕΝΠ)
* Κεραυνός Στροβόλου
* Ομόνοια Λευκωσίας

## Προκριματική Φάση
Στην παρένθεση αναγράφεται το αποτέλεσμα του αγώνα

Απόλλων Λεμεσού - Πετρολίνα ΑΕΚ ( 86 - 77 )

## Προημητελική Φάση
Η προημητελική φάση δεν άρχισε λόγω της πανδημίας COVID-19.

ΑΠΟΠ Πάφου - Ένωσις Νέων Παραλιμνίου

Ομόνοια Λευκωσίας - Προτέας ΕΚΑ ΑΕΛ

Πετρολίνα ΑΕΚ - ΕΘΑ Έγκωμης

Κεραυνός Στροβόλου - ΑΠΟΕΛ


Κατηγορία:Κύπελλο Κύπρου (καλαθοσφαίριση ανδρών)
Λευκός Καρπάθου

Ο **Λευκός** ή **Πάνω Λευκός** είναι μικρό ημιορεινό χωριό της Καρπάθου στα Δωδεκάνησα.

## Γεωγραφία - Ιστορία
Ο Λευκός βρίσκεται στο κέντρο του νησιού και προς τα δυτικά παράλιά του, σε απόσταση 30 χλμ. ΝΔ. από την Κάρπαθο (ή Πηγάδια) (μέσω Πύλες). Είναι κτισμένος στους πρόποδες του όρους Λάστος (ή Καλολίμνη) σε υψόμετρο 148 μέτρα. Στην ευρύτερη περιοχή (από τον ποταμό Ποτάλι, την κορυφογραμμή Καλολίμνης, τον χείμαρρο που εκβάλλει στον κόλπο Λαρών και όλη την ακτογραμμή, συμπεριλαμβανομένης της νησίδας Σώκαστρο) υπάρχει πλήθος αρχαιοτήτων από την παλαιοχριστιανική μέχρι την βυζαντινή-μεσαιωνική περίοδο, γι΄ αυτό και από το 1999 έχει κηρυχθεί αρχαιολογικός χώρος. Σημαντικότερα αξιοθέατα της περιοχής είναι η πεντάτρουλη βυζαντινή εκκλησία του Αγίου Γεωργίου. Στο εσωτερικό της υπάρχουν τοιχογραφίες σε δύο στρώματα (η παλαιότερη χρονολογείται γύρω στο 1300) και από το 1950 έχει χαρακτηριστεί ιστορικό μνημείο. Στο διπλανό της ύψωμα βρίσκονται ερείπια ελληνιστικού οχυρού με πύργο ισοδομικής τοιχοποιίας και υπόγειες δεξαμενές (ρωμαϊκό υδραγωγείο) . Η γύρω του χωριού περιοχή και μέχρι τα ανατολικά παράλια του νησιού περιλαμβάνεται στον χαρακτηρισμένο βιότοπο Natura2000 με κωδικό GR4210002 "Κεντρική Κάρπαθος:Καλή Λίμνη - Λάστος - Κυρά Παναγιά και παράκτια ζώνη".

Ως οικισμός αναφέρεται το 1981 να απογράφεται στην τότε κοινότητα Μεσοχωρίου. Σύμφωνα με το σχέδιο Καλλικράτης, μαζί με το Μεσοχώρι, τον Κάτω Λευκό, τη νησίδα Νησί και τη νησίδα Σώκαστρο αποτελούν την τοπική κοινότητα Μεσοχωρίου που υπάγεται στη δημοτική ενότητα Καρπάθου του Δήμου Καρπάθου και σύμφωνα την απογραφή του 2011 έχει πληθυσμό 57 κατοίκους.

## Φωτοθήκη

## Παραπομπές


## Εξωτερικοί σύνδεσμοι
* Ρωμαϊκό Υδραγωγείο Λευκός από τον ιστότοπο του δήμου Καρπάθου
* The early Byzantine settlement at Leukos, Karpathos από το https://www.cambridge.org/
*Η οδοιπορική διαδρομή Λάστος - Καλή Λίμνη - Λευκός  από τον ιστότοπο https://www.alltrails.com/

Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Αδάμ Βεντσέσλαος του Τσέσυν

Ο **Αδάμ-Βεντσέσλαος**, πολων. Adam-Wacław Cieszyński (12 Δεκεμβρίου 1574 - 13 Ιουλίου 1617) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1579).

## Βιογραφία
Ήταν ο δευτερότοκος γιος (1ος από τον 2ο γάμο) του Βεντσέσλαου Γ΄ Αδάμ δούκα του Τσέσυν και της 2ης συζύγου του Σιδωνία-Αικατερίνη των Ασκάνια, κόρη του Φραγκίσκου Α΄ δούκα της Σαξονίας-Λάουενμπουργκ.

## Οικογένεια
Νυμφεύτηκε το 1595 την Ελισάβετ των Κέττλερ (απεβ. 1601), κόρη του Γκότχαρντ δούκα της Κουρλάνδης και Σεμιγαλίας και είχε τέκνα:
* Άννα-Σιδωνία 1598-1619, παντρεύτηκε τον Ιωακείμ-Αννίβα Β΄ κόμη του Χόενεμς.
* Ελισάβετ-Λουκρητία 1599-1653, παντρεύτηκε τον Γκούντακαρ πρίγκιπα του Λήχτενσταϊν.
* Φρειδερίκος-Γουλιέλμος 1601-1615, δούκας του Τσέσυν.
* Χριστιανός-Αδάμ 1600-1602 απεβ. 2 ετών, Αδάμ-Γκότταρντ 1596-1597 απεβ. 1 έτους.

Από τη μη νόμιμη σχέση του με τη Μαργαρίτα Κοστλαχούβνα (π.1584-1617) είχε ένα φυσικό τέκνο:
* (νόθος) Βεντσέσλαος-Γκόττφρηντ 1608/12-1672, βαρόνος του Χόενσταϊν.

## Αναφορές


## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.
* Genealogy of the Dukes of Cieszyn
* Genealogical database by Herbert Stoyan
* Rudolf Žáček: Dějiny Slezska v datech. Prague 2004, ISBN 80-7277-172-8, S. 150f. und 451.

Κατηγορία:Οίκος των Πιαστ-Σιλεσίας
Κάτω Λευκός Καρπάθου

Ο **Κάτω Λευκός** είναι μικρό παραθαλάσσιο χωριό της Καρπάθου στα Δωδεκάνησα σε υψόμετρο 2 μέτρα.

## Γεωγραφία - Αξιοθέατα
Ο Κάτω Λευκός βρίσκεται στο κέντρο του νησιού και τα δυτικά παράλιά του, σε απόσταση 33 χλμ. ΝΔ. από την Κάρπαθο (ή Πηγάδια) (μέσω Πυλές). Αποτελεί το επίνειο της περιοχής του Μεσοχωρίου και το κυριότερο παραθεριστικό της θέρετρο. Βορειοδυτικά του χωριού και τη βόρεια πλευρά του  ομώνυμου όρμου είναι η νησίδα Σώκαστρο η οποία στην αρχαιότητα ήταν χερσόνησος που αποκόπηκε μετά από σεισμό και στην οποία υπάρχουν υπολείμματα βυζαντινής οχύρωσης και οικισμού με θολοσκέπαστα κτίσματα. Οι παραλίες του Κάτω Λευκού (Ποτάλι, Γιαλού χωράφι, Φραγκολιμιώνας) τόσο στον όρμο Λευκού όσο και Ποτάλι αποτελούν καλοκαιρινούς προορισμούς των τουριστών του νησιού. Στη δυτική άκρη της παραλίας Ποτάλι αναπτύσσεται το δεύτερο αλιευτικό καταφύγιο του νησιού. Ως οικισμός επίσημα αναφέρεται το 1991 να απογράφεται στην τότε  κοινότητα Μενετών. Σύμφωνα με το σχέδιο Καλλικράτης ανήκει στην τοπική κοινότητα Μενετών που υπάγεται στη δημοτική ενότητα Καρπάθου του Δήμου Καρπάθου και σύμφωνα την απογραφή του 2011 έχει πληθυσμό 89 κατοίκους.

## Φωτοθήκη

## Παραπομπές


Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Φρειδερίκος Γουλιέλμος του Τσέσυν

Ο **Φρειδερίκος-Γουλιέλμος**, πολων. Fryderyk Wilhelm cieszyński (9 Νοεμβρίου 1601 - 19 Αυγούστου 1625) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1617).

## Βιογραφία
Ήταν ο μόνος (επιζήσας) γιος του Αδάμ-Βεντσεσλάου δούκα του Τσέσυν και της Ελισάβετ Κέττλερ, κόρης του Γκότταρντ δούκα της Κουρλάνδης & Σεμιγκάλλια.

Απεβίωσε 24 ετών και ήταν ο τελευταίος του κλάδου των Οπόλε-Τσέσυν. 

## Οικογένεια
Από μία μη νόμιμη σχέση είχε ένα φυσικό τέκνο: 
* (νόθη) Μαρία-Μαγδαληνή π.1624-π.1661, βαρόνη του Χόενσταϊν (ο τίτλος αυτός της δόθηκε από τον Φερδινάνδο Γ΄ των Αψβούργων). Παντρεύτηκε πρώτα τον Τλουκ του Τοσχόνοβιτς, στρατάρχη του κάστρου Τσέσυν και μετά τον Νίκολας Ρούντσκι.

## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.
* Cawley, Charles, SILESIA, Medieval Lands database, Foundation for Medieval Genealogy,
* Genealogy of the Dukes of Cieszyn
* Marek, Miroslav. "Complete Genealogy of the House of Piast". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Φρειδερίκος Καζιμίρ του Τσέσυν

Ο **Φρειδερίκος-Καζιμίρ**, πολων. Fryderyk Kazimierz Cieszyński (Δεκέμβριος 1541/Ιανουάριος 1542 - 4 Μαΐου 1571) από τον Οίκο των Πιαστ-Σιλεσίας-Τσέσυν ήταν διάδοχος στο δουκάτο του Τσέσυν. Έγινε κυβερνήτης του Φρύστατ & Σκότσουφ (από το 1560) και του Μπιέλσκο (από το 1565).

## Βιογραφία
Ήταν ο πρωτότοκος γιος του Βεντσεσλάου Γ΄ Αδάμ δούκα του Τσέσυν και της Μαρίας του Πέρνσταϊν, κόρης του Ιωάννη Γ΄ κόμη του Κλάντσκο και θησαυροφύλακα, διοικητή & κυβερνήτη της Μοραβίας.

## Οικογένεια
Νυμφεύτηκε το 1563 την Αικατερίνη των Πιαστ-Σιλεσίας (1542-1569), κόρη του Φρειδερίκου Γ΄ δούκα της Λεγκνίτσα.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.
* Genealogy of the Dukes of Cieszyn

Κατηγορία:Οίκος των Πιαστ-Σιλεσίας
Νησί Καρπάθου

Το **Νησί** είναι βραχονησίδα του Αιγαίου στο Καρπάθιο πέλαγος. Βρίσκεται απέναντι από τα δυτικά παράλια της Καρπάθου, στο κέντρο του νησιού, βόρεια από τον οικισμό Μεσοχώρι και έχει έκταση 0,0043 τ.χλμ.. Αναφέρεται ως οικισμός το 2011. Σύμφωνα με την απογραφή του 2011 δεν κατοικείται και σύμφωνα με το σχέδιο Καλλικράτης ανήκει στη τοπική κοινότητα Μεσοχωρίου που ανήκει στη δημοτική ενότητα Καρπάθου του Δήμου Καρπάθου.

## Παραπομπές


Κατηγορία:Βραχονησίδες της Καρπάθου
Βεντσέσλαος Α΄ του Τσέσυν

Ο **Βεντσέσλαος Α΄**, πολων. Wacław I cieszyński (1413/18 - 1474) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1431, με τους αδελφούς του ως το 1442), δούκας του Μπύτομ (1431-52, 59-74) και δούκας του Σέβιες (ως το 1443)..

## Βιογραφία
Ήταν ο πρωτότοκος γιος του Μπολέσλαφ Α΄ δούκα του Τσέσυν και της Ευφημίας των Πιαστ, κόρης του Σιεμόβιτ Δ΄ δούκα της Μαζοβίας.

## Οικογένεια
Νυμφεύτηκε το 1439 την Ελισάβετ των Χοεντσόλερν, κόρη του Φρειδερίκου Α΄ εκλέκτορα του Βρανδεμβούργου.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.

Κατηγορία:Οίκος των Πιαστ-Σιλεσίας
Χουάν Αμπελάν

Ο **Χουάν Αμπελάν** (γεννημένος στις 19 Ιουνίου 1933) είναι Ισπανός πρώην αθλητής της κολύμβησης και της υδατοσφαίρισης.

Γεννήθηκε το 1933 στη Βαρκελώνη και ήταν αθλητής της ΚΝ Μπαρτσελόνα. Στην κολύμβηση ειδικευόταν στις μεσαίες και στις  μεγάλες αποστάσεις και το 1952 κατέκτησε το Πρωτάθλημα κολύμβησης της Καταλονίας στα 400 και στα 1.500 μέτρα ελεύθερο.

Στην υδατοσφαίριση ήταν πρωταθλητής Ισπανίας το 1949, 1950, 1951, 1952, 1953, 1954, 1955, 1956, 1957, 1958, 1959, 1960, 1961, 1962, 1963 και το 1964. 

Με την εθνική ομάδα υδατοσφαίρισης της Ισπανίας κατέκτησε το χρυσό μετάλλιο στους Α' Μεσογειακούς αγώνες της Αλεξάνδρειας το 1951 και το χάλκινο στους Μεσογειακούς αγώνες της Βαρκελώνης το 1955. Το 1952 κατέλαβε την 8η θέση στους Ολυμπιακούς αγώνες του Ελσίνκι και το 1953 την 4η θέση στο Trofeu Itàlia που πραγματοποιήθηκε στο Ναϊμέχεν της Ολλανδίας. Στο Ευρωπαϊκό πρωτάθλημα υδατοσφαίρισης του Τορίνο το 1954 κατέλαβε την 7η θέση και στο Ευρωπαϊκό πρωτάθλημα υδατοσφαίρισης της Βουδαπέστης το 1958 την 12η θέση. Το 1961 και το 1963 συμμετείχε στο Ευρωπαϊκό Τουρνουά των Έξι Εθνών.

Από το 1965 έως το 1969 εργάστηκε ως τεχνικός ομάδας και το 1968 ήταν προπονητής της εθνικής ομάδας στους Ολυμπιακούς Αγώνες του Μεξικό.Το 1961 έλαβε τιμητική πλάκα από την Ισπανική Ομοσπονδία Κολύμβησης.

## Παραπομπές


Κατηγορία:Ισπανοί υδατοσφαιριστές
Κατηγορία:Ισπανοί αθλητές της κολύμβησης
Κατηγορία:Υδατοσφαιριστές στους Μεσογειακούς Αγώνες 1951
Κατηγορία:Υδατοσφαιριστές στους Μεσογειακούς Αγώνες 1955
Κατηγορία:Υδατοσφαιριστές στους Θερινούς Ολυμπιακούς Αγώνες 1952
Κατηγορία:Υδατοσφαιριστές ΚΝ Μπαρτσελόνα
Κατηγορία:Υδατοσφαιριστές Εθνικής Ισπανίας
Κατηγορία:Μεταλλιοφόροι στην υδατοσφαίριση σε Μεσογειακούς Αγώνες
Πσεμύσλαφ Β΄ του Τσέσυν

Ο **Πσεμύσλαφ Β΄**, πολων. Przemysław II cieszyński (1422/25 - 1477) από τον Οίκο των Πιαστ-Σιλεσίας-Τσέσυν ήταν δούκας του Τσέσυν (από το 1431), κυβερνήτης του Μπιέλσκο & Σκότσουφ (από το 1442), δούκας του ημίσεως Γκλόγκουφ & Στσινάβα (από το 1460) και κυβερνήτης του Τσέσυν (από το 1468, μόνος του).

## Βιογραφία
Ήταν ο τρίτος γιος του Μπολέσλαφ Α΄ δούκα του Τσέσυν και της Ευφημίας των Πιαστ, κόρης του Σιεμόβιτ Δ΄ δούκα της Μαζοβίας.

## Οικογένεια
Νυμφεύτηκε π. το 1465 την Άννα των Πιαστ-Μαζοβίας (1450-53 - 1480), κόρη του Μπολέσλαφ Δ΄ δούκα της Βαρσοβίας και είχε τέκνο:
* Χέντβιχ 1469-1521, παντρεύτηκε τον Στέφανος Ζαπόλυα παλατινό (κόμη) της Ουγγαρίας.
** Ιωάννης Ζαπόλυα 1487-1540, (διεκδικητής) βασιλιάς της Ουγγαρίας.

## Πηγές
* Panic, Idzi (2002). Poczet Piastów i Piastówien cieszyńskich. Cieszyn: Urząd Miejski. ISBN 83-917095-4-X.
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast". Genealogy.EU.



Κατηγορία:Οίκος των Πιαστ-Σιλεσίας
Μέρι Στίνμπεργκεν

Η **Μέρι Στίνμπεργκεν** (*Mary Nell Steenburgen*, 8 Φεβρουαρίου 1953) είναι Αμερικανίδα ηθοποιός, τραγουδίστρια και στιχουργός. Κέρδισε το Όσκαρ Β' Γυναικείου Ρόλου και την Χρυσή Σφαίρα Β' Γυναικείου Ρόλου για την ταινία *[[Μέλβιν και Χάουαρντ]]* (1980).

Η Στίνμπεργκεν, που φοίτησε στην Δραματική Σχολή της Νέας Υόρκης την δεκαετία του 1970, έλαβε υποψηφιότητα για Χρυσή Σφαίρα για την ταινία *[[Ragtime (film)|Ragtime]]* (1981), υποψηφιότητα για BAFTA για την για τη σειρά *[[Tender Is the Night]]* (1985) και υποψηφιότητα για Βραβείο Έμμυ για την ταινία *[[The Attic: The Hiding of Anne Frank]]* (1988). Άλλες συμμετοχές της περιλαμβάνουν τις ταινίες *[[Μάχη με τον χρόνο]]* (1979), *[[Επιστροφή στη ζωή]]* (1983), *[[Δεσμοί στοργής]]* (1989), *[[Επιστροφή στο Μέλλον 3]]* (1990), *[[Φιλαδέλφεια (ταινία)|Φιλαδέλφεια]]* (1993), *[[Τι βασανίζει τον Γκίλμπερτ Γκρέιπ]]* (1993), *[[Το Ξωτικό των Χριστουγέννων]]* (2003), *[[Εκτός εαυτού]]* (2007), *[[Αδέλφια για... κλάματα]]* (2008), *[[Η πρόταση]]* (2009), *[[Υπηρέτριες]]* (2011), *Ταξίδι στην Αλαμπάμα* (2015), *[[Book Club (film)|Book Club]]* (2018) και *[[Happiest Season]]* (2020).

## Παραπομπές


## Εξωτερικοί σύνδεσμοι

*
*Mary Steenburgen: The Gift of Giving

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Ντέμπρα Μέσινγκ

Η **Ντέμπρα Μέσινγκ** (*Debra Lynn Messing*; 15 Αυγούστου 1968) είναι Αμερικανίδα ηθοποιός. Μετά την αποφοίτησή της από την Σχολή Τεχνών του Πανεπιστημίου της Νέας Υόρκης, η Μέσινγκ έλαβε γκεστ ρόλους σε τηλεοπτικές σειρές όπως στο *[[Ned and Stacey]]* στο Fox (1995-1997) και στο *[[Prey (U.S. TV series)|Prey]]* στο ABC (1998). Απέκτησε αναγνωρισιμότητα μετά την συμμετοχή της στο sitcom του NBC *[[Will & Grace]]* (1998-2006, 2017-2020), για την οποία έλαβε τα θετικά σχόλια των κριτικών καθώς και έξι υποψηφιότητες για Χρυσή Σφαίρα και πέντε υποψηφιότητες για βραβείο Έμμυ Α' Γυναικείου Ρόλου σε Κωμική Σειρά, κερδίζοντας ένα από τα αυτά το 2003.

Από το 2007 έως το 2008, η Μέσινγκ πρωταγωνίστησε στην τηλεοπτική σειρά *[[The Starter Wife (TV series)|The Starter Wife]]*, για την οποία έλαβε δυο υποψηφιότητες για Χρυσή Σφαίρα, μια υποψηφιότητα για βραβείο Έμμυ και μια υποψηφιότητα για Screen Actors Guild. Πρωταγωνίστησε ως η θεατρική συγγραφέας του Μπρόντγουεϊ Τζούλια Χιούστον στο μιούζικαλ-δράμα του NBC *[[Smash (U.S. TV series)|Smash]]* (2012-2013) και στην αστυνομική-δικαστική κωμωδία του NBC *[[The Mysteries of Laura]]* (2014-2016). Το 2017, η Μέσινγκ συμμετείχε ξανά στην ταινία του NBC *Will & Grace*, αποκτώντας την ένατη υποψηφιότητα για Χρυσή Σφαίρα.

Η συμμετοχή της στον κινηματογράφο περιλαμβάνει τις ταινίες *[[A Walk in the Clouds]]* (1995), *[[Jesus (1999 film)|Jesus]]* (1999), *[[The Mothman Prophecies (film)|The Mothman Prophecies]]* (2002), *[[Παίζοντας στα τυφλά]]* (2002), *[[Along Came Polly]]* (2004), *[[The Wedding Date]]* (2005), *[[Lucky You (film)|Lucky You]]* (2007), *[[The Women (2008 film)|The Women]]* (2008), *[[Nothing like the Holidays]]* (2008) και *[[Searching (ταινία)|Searching]]* (2018). Έχει επίσης δανείσει την φωνή της σε ταινίες κινουμένων σχεδίων όπως στο Γκάρφιλντ (2004) και στο *[[Open Season (2006 film)|Open Season]]* (2006).

## Εξωτερικοί σύνδεσμοι

* 

## Παραπομπές


Κατηγορία:Αμερικανίδες ηθοποιοί
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Γκίζελα Αγνή του Άνχαλτ-Κέτεν

Η **Γκίζελα Αγνή του Άνχαλτ-Κέτεν** (*Gisela Agnes von Anhalt-Köthen*, 21 Σεπτεμβρίου 1722 - 20 Απριλίου 1751) ήταν κόρη του Λεοπόλδου του Άνχαλτ-Κέτεν.

## Βιογραφία
Γεννήθηκε στις 21 Σεπτεμβρίου 1722 στο Κέτεν και ήταν το μοναχοπαίδι του Λεοπόλδου του Άνχαλτ-Κέτεν και της πρώτης συζύγου του Φρειδερίκης-Ερριέττας, κόρης του Καρόλου Φρειδερίκου του Άνχαλτ-Μπέρνμπουργκ.

Στις 25 Μαΐου 1737 παντρεύτηκε τον Λεοπόλδο Β΄ του Άνχαλτ-Ντέσαου στο Μπέρνμπουργκ. Μαζί απέκτησαν επτά παιδιά:
*τον Λεοπόλδο Φρειδερίκο Φραγκίσκο (1740-1817), παντρεύτηκε την Λουίζα του Βρανδεμβούργου-Σβετ. Απέκτησαν 2 παιδιά.
*τη Λουίζα (1742-1743)
*την Ερριέττα Αικατερίνη Αγνή (1744-1799), παντρεύτηκε τον Ιωάννη Ιούστο του Λοέν. Απέκτησαν 2 παιδιά.
*τον Ιωάννη Γεώργιο (1748-1811).
*την Μαρία Λεοπολδίνη (1746-1769), παντρεύτηκε το 1765 τον Σίμωνα Αύγουστο του Λίππε-Ντέτμολντ. Απέκτησαν 1 παιδί.
*την Καζιμίρα (1749-1778), παντρεύτηκε το 1769 τον Σίμωνα Αύγουστο του Λίππε-Ντέτμολντ. Απέκτησαν 1 παιδί.
*τον Αλβέρτο Φρειδερίκο (1750-1811), παντρεύτηκε την Ερριέττα του Λίππε. Δεν απέκτησαν παιδιά.

Η Γκίζελα και ο Λεοπόλδος είχαν έναν ευτυχισμένο γάμο. Πέθανε στις 20 Απριλίου 1751 στο Ντέσαου σε ηλικία 28 ετών. Είναι θαμμένη στην Εκκλησία της Αγίας Μαρίας στο Ντέσαου. Ο θάνατος της Γκίζελα χτύπησε σκληρά τον Λεοπόλδο, καθώς είχε ήδη ευαίσθητη υγεία. Ο Λεοπόλδος πέθανε μόλις οκτώ μήνες αργότερα.

## Παραπομπές
* Ferdinand Siebigk: *Das Herzogthum Anhalt*, Desbarats, 1867, S. 227 f.
* Gerhard Heine: *Geschichte des Landes Anhalt und seiner Fürsten*, Heine, 1866, S. 186
* Katrin Rawert, Regentin und Witwe. Zeitliche Herrschaft und das Verhältnis zwischen Gisela Agnes von Anhalt-Köthen und ihren Kindern, in: Eva Labouvie (Hrsg.), Adel in Sachsen-Anhalt. Höfische Kultur zwischen Repräsentation, Unternehmertum und Familie, Köln 2007, S. 49–77.


Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Γερμανίδες δούκισσες
Μαίρη Τζ. Μπλάιτζ

Η **Μέρι Τζέιν Μπλάιτζ** (*Mary Jane Blige*; 11 Ιανουαρίου 1971) είναι Αμερικανίδα τραγουδίστρια, στιχουργός, ηθοποιός και φιλάνθρωπος. Η καριέρα της ξεκίνησε το 1991 όταν υπέγραψε συμβόλαιο με την Uptown Records. Κυκλοφόρησε 13 δίσκους, οκτώ από τους οποίους έχουν γίνει πλατινένιοι. Έχει κερδίσει οχτώ Γκράμι, τέσσερα American Music Awards, δώδεκα Billboard Music Awards και τρεις υποψηφιότητες για Χρυσή Σφαίρα, μεταξύ των οποίων για την συμμετοχή της στην ταινία ** (2017) και για το τραγούδι  "Mighty River" για την ίδια ταινία; ήταν επίσης υποψήφια για Όσκαρ Β' Γυναικείου Ρόλου και Πρωτότυπου Τραγουδιού ; έτσι έγινε το πρώτο άτομο που ήταν υποψήφιο για υποκριτική και για στιχουργική την ίδια χρονιά. Από το 2019 μέχρι σήμερα, πρωταγωνιστεί στην σειρά του Netflix *[[The Umbrella Academy (τηλεοπτική σειρά)|The Umbrella Academy]]*.

Το 1992, η Μπλάιτζ κυκλοφόρησε τον πρώτο της δίσκο, *[[What's the 411?]]* Ο δίσκος *[[My Life (Mary J. Blige album)|My Life]]* (1994) βρίσκεται στην λίστα με τους 500 Καλύτερους Δίσκους Όλων των Εποχών του περιοδικού *[[Rolling Stone]]* και στην λίστα με τους 100 Δίσκους Όλων των Εποχών του περιοδικού *[[Time (magazine)|Time]]*. Το *[[Billboard (magazine)|Billboard]]* την κατέταξε ως την πιο επιτυχημένη γυναίκα καλλιτέχνη της R&B / Hip-Hop μουσικής των τελευταίων 25 ετών. Το 2017, το περιοδικό *Billboard* κατέταξε το τραγούδι της "Be Without You" ως το πιο επιτυχημένο R&B/Hip-Hop τραγούδι όλων των εποχών, καθώς βρέθηκε επί 15 εβδομάδες στην πρώτη θέση των charts και είχε παρουσία πάνω από 75 εβδομάδες στα ίδια charts. Το 2011, το VH1 κατέταξε την Μπλάιτζ στην 80η θέση στην λίστα με τους καλύτερους καλλιτέχνες όλων των εποχών. Το 2012, το VH1 κατέταξε την Μπλάιτζ στην θέση 9 στην λίστα με τις "100 Καλύτερες Γυναίκες στη Μουσική Βιομηχανία".

## Παραπομπές


## Εξωτερικοί σύνδεσμοι

* Official website
* 
* Mary J. Blige on Instagram

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες τραγουδίστριες
Κατηγορία:Τραγουδιστές χιπ χοπ
Κατηγορία:Βραβευμένοι με Grammy
Τζορντάνα Μπρούστερ

Η **Τζορντάνα Μπρούστερ** (*Jordana Brewster* ; 26 Απριλίου 1980) είναι Αμερικανίδα ηθοποιός και μοντέλο. Έκανε την πρώτη της εμφάνιση στην υποκριτική σε ένα επεισόδιο του *[[All My Children]]* το 1995 και έπειτα συμμετείχε ως γκεστ στην σειρά *[[As the World Turns]]*, για την οποία έλαβε υποψηφιότητα στα Soap Opera Digest Award το 1997 στην κατηγορία Καλύτερος Έφηβος Ηθοποιός. Ο πρώτος ρόλος της στον κινηματογράφο ήταν στην ταινία επιστημονικής φαντασίας-τρόμου του Ρόμπερτ Ροντρίγκεζ *[[The Faculty]]* (1998).

Η αναγνωρισιμότητα ήρθε με την συμμετοχή της στην ταινία δράσης *[[The Fast and the Furious (2001 film)|The Fast and the Furious]]* (2001). Συμμετείχε επίσης στις συνέχειες της ίδιας ταινίας *[[Fast & Furious (2009 film)|Fast & Furious]]* (2009), *[[Fast Five]]* (2011), *[[Fast & Furious 6]]* (2013), *[[Furious 7]]* (2015) και θα συμμετάσχει και στην επόμενη ταινία *[[F9 (film)|F9]]* (2021). Άλλες συμμετοχές της περιλαμβάνουν την δραματική ταινία *[[The Invisible Circus (film)|The Invisible Circus]]* (2001), την κωμωδία δράσης *[[D.E.B.S. (2004 film)|D.E.B.S.]]* (2004) και την ταινία τρόμου *[[The Texas Chainsaw Massacre: The Beginning]]* (2006).

Η Μπρούστερ συμμετείχε στην σειρά του TNT *[[Dallas (2012 TV series)|Dallas]]* από το 2012 έως το 2014. Συμμετείχε επίσης στην πρώτη σεζόν στην σειρά *[[American Crime Story]]* (2016) και πρωταγωνίστησε στην ταινία δράσης του Fox *[[Lethal Weapon (TV series)|Lethal Weapon]]* (2016-2018).

## Εξωτερικοί σύνδεσμοι

* 
* 
* Επίσημη ιστοσελίδα της Τζορντάνα Μπρούστερ (αντίτυπο αρχείου)

## Παραπομπές


Κατηγορία:Αμερικανίδες ηθοποιοί
Γιόχαν Μίκαελ Χαϊνέκιους

Ο **Γιόχαν Μίκαελ Χαϊνέκιους** (*Johann Michael Heineccius*, 14 Δεκεμβρίου 1674 – 11 Σεπτεμβρίου 1722), γνωστός εξελληνισμένα ως **Ιωάννης Μιχαήλ Αϊνέκκιος** ήταν πολύ γνωστός στην εποχή του Γερμανός Προτεστάντης θεολόγος και ιεροκήρυκας.

Ο Γιόχαν Μίκαελ ήταν μεγαλύτερος αδελφός του δικαστή Γιόχαν Γκότλημπ Χαϊνέκιους, ο οποίος επίσης είχε σπουδάσει και θεολογία. Τα δύο αδέλφια γεννήθηκαν στο Άιζενμπεργκ της Θουριγγίας, κοντά στην Ιένα.

Ο Γιόχαν Μίκαελ Χαϊνέκιους έγινε πάστορας στον ναό της «Παναγίας της Αγοράς» (*Marktkirche Unser Lieben Frauen*, σήμερα γνωστή απλώς ως η Marktkirche) στο Χάλε, όπου είχε καθήκον να εποπτεύει τη μουσική και χορωδία του ναού, και να γράφει στίχους για εκκλησιαστικές καντάτες.

Ωστόσο επεκτάθηκε συστηματικά σε άλλες ασχολίες, για τις οποίες είναι πιο γνωστός: Μελέτησε ιδιαιτέρως την ελληνική ορθοδοξία της εποχής του και το 1711 κυκλοφόρησε σχετικό βιβλίο του υπό τον τίτλο *Πραγματική και αληθής περιγραφή της Παλαιάς και Νέας Ελληνικής Εκκλησίας, κατά την ιστορίαν της, την διδασκαλίαν της πίστεώς της και τα εκκλησιαστικά έθη*. Επιπλέον υπήρξε ο πρώτος άνθρωπος που προέβη σε συστηματική μελέτη των παλαιών σφραγίδων, τα αποτελέσματα της οποίας εξέθεσε στο έργο του *De veteribus Germanorum aliarumque nationum sigillis*, δηλαδή «Περί παλαιών σφραγίδων των Γερμανών και ετέρων εθνών» (Λειψία 1710 και με επιμέλεια το 1719).

## Παραπομπές


## Εξωτερικοί σύνδεσμοι
* Ο Αϊνέκκιος ως συνεργάτης του Μπαχ, στο *bach-cantatas.com*

Κατηγορία:Γερμανικός Χριστιανικός κλήρος
Κατηγορία:Προτεστάντες θεολόγοι
Κατηγορία:Γερμανοί θεολόγοι
Κέιτ Ράιαν

Η **Kate Ryan** (γεννημένη ως **Katrien Verbeeck** ; 22 Ιουλίου 1980) είναι Βελγίδα τραγουδίστρια και στιχουργός. 

## Καριέρα
Ξεκίνησε την καριέρα της στο τραγούδι το 2001 και αργότερα απέκτησε φήμη κάνοντας covers γνωστών επιτυχιών, κυρίως της Mylène Farmer και της France Gall, όπως τα "Désenchantée", "Libertine", "Ella, elle l'a", "Desireless", "Voyage Voyage". Η Ράιαν εκπροσώπησε το Βέλγιο στον Διαγωνισμό Τραγουδιού της Eurovision 2006 με το τραγούδι "Je t'adore". Παρ'όλο που θεωρούταν φαβορί για τη νίκη, κατέλαβε την δωδέκατη θέση στον ημιτελικό με 69 βαθμούς.

## Παραπομπές


## Εξωτερικοί σύνδεσμοι

* 
* 

Κατηγορία:Βέλγοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με το Βέλγιο
Κατηγορία:Διαγωνισμός Τραγουδιού Eurovision 2006
Κατηγορία:Συμμετέχοντες στη Eurovision
Όρη Ωρές

Τα **Όρη Ωρές** (, ) είναι ανατολική προέκταση της οροσειράς του Άτλαντα, ανατολικά του Σαχαριανού Άτλαντα στη βορειοανατολική Αλγερία. Η οροσειρά δίνει το όνομά της στην ορεινή φυσική και ιστορική περιοχή του Ωρές. 

## Γεωγραφία
Τα όρη Ωρές είναι η ανατολική προέκταση του Σαχαριανού Άτλαντα. Βρίσκονται σε χαμηλότερο υψόμετρο από την οροσειρά του Υψηλού Άτλαντα του Μαρόκου. Η υψηλότερη κορυφή στην οροσειρά Ωρές είναι η Τζεμπέλ Σελιά στην επαρχία Χενσέλα σε υψόμετρο 2.328 μέτρων (7.638 ποδιών). 

Η οροσειρά Μπελεζμά είναι η βορειοδυτική προέκταση της οροσειράς Ωρές, στο σημείο όπου συναντώνται ο Τελλιανός και ο Σαχαριανός Άτλας. Οι σημαντικότερες κορυφές της είναι η Τζεμπέλ Ρεφαά στα 2.178 μέτρα (7.146 πόδια) και η Τζεμπέλ Τισαού στα 2.136 μέτρα (7.008 μέτρα). 

## Ιστορία
Ιστορικά, η περιοχή Ωρές χρησίμευε ως καταφύγιο και προπύργιο για τις βερβερικές φυλές, αποτελώντας βάση αντίστασης ενάντια  στους Ρωμαίους, στους Βανδάλους, στους Βυζαντινούς και στους Άραβες κατά τη διάρκεια των αιώνων. 

Η ορεινή περιοχή ήταν επίσης διαμέρισμα της Γαλλικής Αλγερίας κατά τη διάρκεια και μετά τον Αλγερινό Πόλεμο της Ανεξαρτησίας από το 1954 έως το 1962. Σε αυτήν την περιοχή ξεκίνησε ο Αλγερινός Πόλεμος της Ανεξαρτησίας από τους Βέρβερους μαχητές της ελευθερίας. Το τραχύ έδαφος της περιοχής Ωρές την καθιστά ακόμη μια από τις λιγότερο ανεπτυγμένες περιοχές στο Μαγκρέμπ. 

## Πληθυσμός
Στην ανατολική Αλγερία, η περιοχή *Ωρές* είναι μεγάλη βερβερόφωνη περιοχή όπου κατοικούν οι Σαουί. Οι ανατολικοί Βέρβεροι Σαουί ασκούν παραδοσιακά εποχιακή μετακίνηση, καλλιεργώντας σε σταθερές λίθινες αναβαθμίδες στα βουνά όπου καλλιεργούνται σόργο, καθώς και άλλα δημητριακά και λαχανικά. Εποχιακά μετακινούν τα βοοειδή τους σε σχετικά ζεστές περιοχές στις κοιλάδες των πεδινών περιοχών όπου στήνουν σκηνές ή ζουν σε άλλες προσωρινές κατασκευές και φροντίζουν τα ζώα κατά τη διάρκεια του χειμώνα. 

## Χαρακτηριστικά

Αρχείο:localisation_aures.svg|Τοποθεσία της περιοχής Ωρές στην Αλγερία 
Αρχείο:Belezma 1.JPG|Άποψη ενός από τα βουνά της Οροσειράς Μπελεζμά
Αρχείο:Entrée des aouras par le sud.jpg|Τοπίο στα νότια της περιοχής 


## Δείτε επίσης
*Γεωγραφία της Αλγερίας

## Παραπομπές


## Εξωτερικοί σύνδεσμοι
* 

Ωρες
Τζούρα Γιάκσιτς

Ο **Γκεόργκι "Ντούρα" Τζάκσιτς** (, 27 Ιουλίου 1832 - 16 Νοεμβρίου 1878) ήταν Σέρβος ποιητής, ζωγράφος, συγγραφέας, δραματουργός και μποέμ.  

## Βιογραφία
αριστερά|μικρογραφία| Το σπίτι γέννησης του Jakšić στη Srpska Crnja
Ο Ντούρα Τζάκσιτς γεννήθηκε ως Γκεόργκι Τζάκσιτς στη Σρπσκα Κρνγια (Αυστριακή Αυτοκρατορία, σημερινή Σερβία). Ο πατέρας του ήταν Σέρβος Ορθόδοξος ιερέας.  Η πρώιμη εκπαίδευση του Γκεόργκι πραγματοποιήθηκε στην Τιμισοάρα και στο Σέγκεντ.  Έζησε για ένα διάστημα στο Ζρένιανιν, όπου άρχισε να μελετά ζωγραφική με τον Κονσταντίν Ντανίλ.  Αργότερα σπούδασε καλές τέχνες στη Βιέννη και το Μόναχο  αλλά η επανάσταση του 1848 διέκοψε την εκπαίδευσή του, την οποία δεν τελείωσε ποτέ. Συμμετείχε ενεργά στην Επανάσταση του 1848  και τραυματίστηκε ενώ πολεμούσε στο Σρμπόμπραν. Μετά την επανάσταση μετακόμισε στο Βελιγράδι, Πριγκιπάτο της Σερβίας, όπου υπηρέτησε ως δάσκαλος, λέκτορας σε κρατικό τυπογραφείο,  και σε διάφορες άλλες θέσεις εργασίας, αν και ήταν συχνά άνεργος.  Ο Τζάκσιτς πέθανε το 1878, έχοντας λάβει μέρος στην εξέγερση εναντίον των Τούρκων στη Βοσνία-Ερζεγοβίνη. 

Ο Τζάκσιτς είναι ένας από τους πιο εκφραστικούς εκπροσώπους του Σερβικού Ρομαντισμού. Σύμφωνα με τον Σέρβο λογοτεχνικό κριτικό Τζόβαν Σκέρλιτς, ο Τζάκσιτς επηρεάστηκε κυρίως από τον Σάντορ Πέταιφι, τον μεγάλο ουγγρικό ποιητή της Επανάστασης του 1848, και την ποίηση του Λόρδου Βύρωνα που απεικονίζει τον Ελληνικό Πόλεμο της Ανεξαρτησίας.     
&#x5B; ** &#x5D;
Ο Ντούρα Τζάκσιτς έγραψε περίπου σαράντα διηγήματα  και τρία δράματα πλήρους μήκους σε στίχους για ιστορικά θέματα: 

* *Stanoje Glavaš* (1878) 
* Η μετανάστευση των Σέρβων (*Seoba Srbalja*, 1864) 
* Η Ελισάβετ η βασίλισσα του Μαυροβουνίου (*Jelisaveta kneginja crnogorska*, 1868) και το μυθιστόρημα *Warriors*. 

Έγραψε επίσης μερικά ποιήματα, πολλά από τα οποία θεωρούνται από τα καλύτερα της Σερβικής ποίησης του 19ου αιώνα: *Na Liparu*,  *Put u Gornjak* και *Mila*.  Επίσης, σχεδίασε σκίτσα της Μίλα, ένα από τα οποία έγινε αργότερα ο διάσημος πίνακας του "Devojka u Plavom".  Άλλα αξιοσημείωτα ποιήματα είναι *Otadžbina*, *Veče* και *Ponoć*. Ο Τζάκσιτς δημοσίευσε το *Pripovetke* (Short Stories), το οποίο κυκλοφόρησε μετά θάνατον σε δύο τόμους .  Μέσα από αυτούς εξέφρασε την απαισιοδοξία και την πίκρα του για τη σκληρή ζωή των χτυπημάτων και οι άνθρωποι τον αντιμετώπισαν. Ένα δημοφιλές μοτίβο στο έργο του Τζάκσιτς είναι η Μάχη του Κοσσυφοπεδίου, ο μύθος του Κοσσυφοπεδίου, οι αετοί και η σερβική επική ποίηση. 

## Καλλιτεχνικό έργο
Ο Τζάκσιτς ζωγράφισε περίπου 200 πίνακες.  Οι κύριες επιρροές στον Τζάκσιτς ήταν οι Ρέμπραντ, Ντιέγο Βελάσκεθ και Πέτερ Πάουλ Ρούμπενς. Το έργο του Τζάκσιτς ποικίλλει στην ποιότητα,  από αριστουργήματα έως μισούς επαγγελματικούς πίνακες. Η πιο εγκωμιασμένη φωτογραφία του είναι "Η μπλε κυρία"  οποία χρησιμοποιήθηκε για προώθηση κατά την επανέναρξη του Εθνικού Μουσείου της Σερβίας.   

## Παραπομπές


## Εξωτερικοί σύνδεσμοι
* 

Κατηγορία:Σέρβοι διηγηματογράφοι
Κατηγορία:Σέρβοι θεατρικοί συγγραφείς
Κατηγορία:Σελίδες με μη επιθεωρημένες μεταφράσεις
Μαρία Λεοπολδίνη του Άνχαλτ-Ντέσαου

Η **Μαρία Λεοπολδίνη του Άνχαλτ-Ντέσαου** (γερμ. *Marie Leopoldine von Anhalt-Dessau*, 18 Νοεμβρίου 1746 - 15 Απριλίου 1769) ήταν κόρη του Λεοπόλδου Β΄ του Άνχαλτ-Ντέσαου και της Γκίζελας Αγνής του Άνχαλτ-Κέτεν.

## Βιογραφία
Γεννήθηκε στις 18 Νοεμβρίου 1746 στο Ντέσαου και ήταν το πέμπτο παιδί και τρίτη κόρη του Λεοπόλδου Β΄ του Άνχαλτ-Ντέσαου και της Γκίζελας Αγνής του Άνχαλτ-Κέτεν.

Στις 28 Σεπτεμβρίου 1765 παντρεύτηκε τον Σίμωνα Αύγουστο κόμη του Λίππε-Ντέτμολντ, στο Ντέσαου. Μαζί απέκτησαν ένα παιδί:
*τον Λεοπόλδο Α΄ (1767-1802), παντρεύτηκε την Παυλίνα Χριστίνα του Άνχαλτ-Μπέρνμπουργκ. Απέκτησαν 2 παιδιά.

Πέθανε στις 15 Απριλίου 1769 στο Ντέσαου σε ηλικία 22 ετών. Ένα χρόνο αργότερα ο Σίμων Αύγουστος παντρεύτηκε τη μικρότερη αδελφή της, Καζιμίρα.

## Πηγές
* Eva Labouvie: *Schwestern und Freundinnen: zur Kulturgeschichte weiblicher Kommunikation*, Böhlau Verlag, Cologne / Weimar, 2009, p. 321 ff

## Παραπομπές


Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες του Άνχαλτ-Ντέσαου
Κατηγορία:Πριγκίπισσες της Γερμανίας
Κατηγορία:Γερμανίδες κόμισσες
Αμαλία της Έσσης-Ντάρμστατ

Η **Αμαλία** (γερμ. *Amalie von Hessen-Darmstadt*, 20 Ιουνίου 1754 – 21 Ιουνίου 1832) του Οίκου του Τσέρινγκεν ήταν πριγκίπισσα της Έσσης-Ντάρμστατ και μετέπειτα έγινε πριγκίπισσα της Βάδης.

## Βιογραφία
Η *Φρειδερίκη Αμαλία* γεννήθηκε στις 20 Ιουνίου 1754 στο Πρέντσλαου και ήταν το τέταρτο παιδί και η τρίτη κόρη του Λουδοβίκου Θ΄ της Έσσης-Ντάρμστατ και της Ερριέτας Καρολίνας του Παλατινάτου-Τσβάιμπρυκεν.

Στις 15 Ιουλίου 1775 παντρεύτηκε τον Κάρολο Λουδοβίκο, Διάδοχο Πρίγκιπα της Βάδης.  Απεβίωσε στις 21 Ιουνίου 1832 στο Μπρούχσαλ σε ηλικία 78 ετών.

## Οικογένεια
Από το γάμο της με τον Κάρολο Λουδοβίκο της Βάδης απέκτησε οκτώ παιδιά:
*Αικατερίνη *Αμαλία* Χριστιάνα Λουίζα (1776 - 1823).
*Καρολίνα (1776 - 1841), παντρεύτηκε το Μαξιμιλιανό Α΄ Ιωσήφ της Βαυαρίας. Απέκτησαν 8 παιδιά.
*Λουίζα (1779 - 1826), παντρεύτηκε τον Αλέξανδρο Α΄ της Ρωσίας. Απέκτησαν 2 παιδιά.
*Φρειδερίκη (1781 - 1826), παντρεύτηκε το Γουσταύο Δ΄ Αδόλφο της Σουηδίας. Απέκτησαν 5 παιδιά.
*Μαρία (1782 - 1808), παντρεύτηκε το Φρειδερίκο Γουλιέλμο του Μπράουνσβαϊγκ-Βόλφενμπυτελ. Απέκτησαν 3 παιδιά.
*Κάρολος Φρειδερίκος (1784 - 1785).
*Κάρολος Β΄ (1786 - 1818), Μέγας Δούκας της Βάδης, παντρεύτηκε τη Στεφανί ντε Μπωαρναί. Απέκτησαν 5 παιδιά.
*Βιλελμίνη (1788 - 1836), παντρεύτηκε το Λουδοβίκο Β΄ της Έσσης. Απέκτησαν 7 παιδιά.

## Πρόγονοι

## Παραπομπές


Κατηγορία:Οίκος του Τσέρινγκεν
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες της Βάδης
Κυρά Παναγιά Καρπάθου

Η **Κυρά Παναγιά** Απερίου, είναι ακατοίκητος οικισμός της Καρπάθου ο οποίος βρίσκεται στο κέντρο του νησιού και τα ανατολικά παράλιά του, σε απόσταση 15 χλμ. Β.-ΒΔ. από την Κάρπαθο (ή Πηγάδια). Είναι γνωστός για την ομώνυμη εκκλησία της Κυρά Παναγίας η οποία στέκεται σε έναν βράχο δίπλα στην θάλασσα, βορειοανατολικά από την παλιά πρωτεύουσα του νησιού το Απέρι. Η γύρω του χωριού περιοχή περιλαμβάνεται στον χαρακτηρισμένο βιότοπο Natura2000 με κωδικό GR4210002 "Κεντρική Κάρπαθος:Καλή Λίμνη - Λάστος - Κυρά Παναγιά και παράκτια ζώνη". Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Απερίου. Σύμφωνα με το σχέδιο Καλλικράτης, μαζί με το Απέρι, το Κατώδιο και τον Μυρτώνα αποτελούν την τοπική κοινότητα Απερίου που υπάγεται στην δημοτική ενότητα Καρπάθου του Δήμου Καρπάθου και σύμφωνα την απογραφή του 2011 δεν έχει μόνιμο πληθυσμό.

## Φωτοθήκη

## Παραπομπές


## Εξωτερικοί σύνδεσμοι
* Κυρά Παναγία, η πιο φωτογραφισμένη παραλία της Καρπάθου

Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Τσάιλερ Λι

Η **Τσάιλερ Λι** (Chyler Leigh West, 10 Απριλίου 1982), είναι Αμερικανίδα ηθοποιός, τραγουδίστρια και μοντέλο. Είναι γνωστή από την συμμετοχή της στην κωμωδία του *[[Όχι Άλλη Χαζοαμερικάνικη Ταινία]]* (*Not Another Teen Movie*) καθώς και στις σειρές *[[Grey's Anatomy]]* (2007-2012) και *[[Supergirl (τηλεοπτική σειρά)|Supergirl]]* (2015-2021).

## Παραπομπές


## Εξωτερικοί σύνδεσμοι
* 
* 
* 

Κατηγορία:Αμερικανίδες ηθοποιοί κινηματογράφου
Κατηγορία:ΛΟΑΤ Χριστιανοί
Κλερ Τρέβορ

**Κλερ Τρέβορ** (), καλλιτεχνικό ψευδώνυμο της *Κλερ Γουεμλίνγκερ*), (8 Μαρτίου 1910 – 8 Απριλίου 2000) ήταν Αμερικανίδα ηθοποιός.

Εμφανίστηκε σε 68 ταινίες από το 1933 έως το 1982, κερδίζοντας το Όσκαρ Β' Γυναικείου Ρόλου για την ταινία *[[Στη βοή της καταιγίδος]]* (1948) και λαμβάνοντας υποψηφιότητες για τους ρόλους της στις ταινίες *[[The High and the Mighty]]* (1954) και *[[Dead End (1937 film)|Dead End]]* (1937). Ήταν η πρώτη ηθοποιός που επιλέχθηκε για την ταινία *[[Stagecoach (1939 film)|Stagecoach]]* (1939) και το βιογραφικό της ήταν πλουσιότερο από του Τζον Γουέιν εκείνη την περίοδο.

## Παραπομπές

## Περαιτέρω μελέτη
* Sculthorpe, Derek *Claire Trevor: The Life and Films of the Queen of Noir* (McFarland & Co, Inc., 2018) 

## Εξωτερικοί σύνδεσμοι

* 
* 
* https://mcfarlandbooks.com/product/claire-trevor/
* Claire Trevor School of the Arts
* Photos of Claire Trevor in 'Stagecoach'  by Ned Scott
* Photographs of Claire Trevor
* Guide to the Claire Trevor Memorabilia. Special Collections and Archives, The UC Irvine Libraries, Irvine, California.
* Claire Trevor and her young son (photo)  

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Εκκλησία της Παναγίας των Βλαχερνών (Μπεράτι)

Η **Εκκλησία της Παναγίας των Βλαχερνών στο [[Μπεράτι]]**  (στα αλβανικά: **Kisha e Shën Mëri Vllahernës**) είναι βυζαντινή εκκλησία, που πήρε το όνομά της από την ομώνυμη εκκλησία στην Κωνσταντινούπολη.

Χρονολογείται το 13ο αιώνα και πιστεύεται ότι χτίστηκε πάνω στα θεμέλια παλαιότερης εκκλησίας του 5ου αιώνα.  Στο εσωτερικό της υπάρχουν αγιογραφίες από το 16ο αιώνα, οι περισσότερες από τις οποίες είναι έργα του Νίκολα Ονούφρι, γιού του αγιογράφου και πρωτοπρεσβύτερου Ονούφριου, του οποίου έργα συναντά κανείς στη Καστοριά, στη Βόρεια Μακεδονία και στην Αλβανία.

## Παραπομπές


Κατηγορία:Εκκλησίες στην Αλβανία
Κατηγορία:Κτίρια και κατασκευές στο Μπεράτ
Πύργος του Ρολογιού (Τίρανα)

Ο **Πύργος του Ρολογιού στα Τίρανα** (στα αλβανικά: **Kulla e Sahatit**) χτίστηκε το 1822 από τον Ετέμ Μπέη (Etëhem Bey Mollaj).

Έχει 35 μ. ύψος και όταν χτίστηκε ήταν το ψηλότερο κτίσμα στη πόλη. Η κάτοψη του είναι τετράγωνη και οι τοίχοι του στο κάτω μέρος πέτρινοι και παχιοί. Έχει μια είσοδο από την οποία οι επισκέπτες μπορούν να φτάσουν στη κορυφή του πύργου αφού ανεβούν ενενήντα σκαλοπάτια.

## Φωτογραφίες

Clock Tower Tirana 2017.jpg 
Tirana-Clock Tower.JPG
Stairs in Clock Tower of Tirana.JPG
Kulla e Sahatit-Tiranë.jpg
Dera e Kulles sesahatit ne Tirane.jpg


## Παραπομπές


Κατηγορία:Κτίρια και κατασκευές στα Τίρανα
Κατηγορία:Πύργοι ρολογιών
Μυρτώνας Καρπάθου

Ο **Μυρτώνας** είναι ημιορεινός οικισμός της Καρπάθου ο οποίος βρίσκεται στο κέντρο του νησιού. Είναι κτισμένος στις νοτιοανατολικές πλαγιές του όρους Λάστος ή Καλή Λίμνη, σε υψόμετρο 335 μέτρα. Απέχει 13 χλμ. Β.-ΒΔ. από την Κάρπαθο (ή Πηγάδια) και 5 χλμ. Β. από το Απέρι. Στα δυτικά του είναι ο μικρός ναός της Παναγίας στον οποίο υπάρχουν λείψανα αξιόλογων τοιχογραφιών και από το 1950 έχει κηρυχθεί ιστορικό διατηρητέο μνημείο. Η γύρω του χωριού περιοχή μαζί με αυτήν του Λάστου και μέχρι τα δυτικά παράλια περιλαμβάνεται στον χαρακτηρισμένο βιότοπο Natura2000 με κωδικό GR4210002 "Κεντρική Κάρπαθος:Καλή Λίμνη - Λάστος - Κυρά Παναγιά και παράκτια ζώνη". Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Απερίου. Σύμφωνα με το σχέδιο Καλλικράτης, μαζί με το Απέρι, την Κυρά Παναγιά και το Κατώδιο αποτελούν την τοπική κοινότητα Απερίου που υπάγεται στη δημοτική ενότητα Καρπάθου του Δήμου Καρπάθου και σύμφωνα την απογραφή του 2011 έχει ως μόνιμο πληθυσμό 2 κατοίκους.

## Παραπομπές


Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Παναγία Κυρά (Λιβάδια)

Η **Παναγία Κυρά** είναι βυζαντινός ναός ο οποίος βρίσκεται στο χώρο Λειβαδιά, πλησίον του χωριού Κώμης Κεπήρ ] (Σαζλικόι), στη χερσόνησο της Καρπασίας στη Βόρεια Κύπρο. Ο ναός χρονολογείται από τον 12ο αιώνα και είναι κτισμένος σε σχήμα ελεύθερου σταυρού με τρούλο, ο οποίος είναι σχετικά σπάνιος. Στο εσωτερικό του σωζόταν ψηφιδωτό των αρχών του 7ου αιώνα μ.Χ., το οποίο καταστράφηκε πιθανότατα από αρχαιοκάπηλους μετά την τουρκική εισβολή στην Κύπρο το 1974, όπως και στην κοντινή Παναγία Κανακαριά.

Το σχήμα του ναού, με τη μορφή ελεύθερου σταυρού με τρούλο, είναι ασυνήθιστο στην Κύπρο και πέντε από τα έξι σωζόμενα παραδείγματά του βρίσκονται στη χερσόνησο της Καρπασίας. Επίσης μπροστά από το Άγιο Βήμα του ναού βρίσκεται καταπακτή η οποία οδηγεί στο αγίασμα. Στη δυτική πλευρά του κτιρίου έχει προστεθεί από την εποχή της Τουρκοκρατίας χώρος για τη φιλοξενία των πιστών. Η αψίδα του ναού έχει ενσωματωθεί από παλαιότερο ναό και σε αυτή σωζόταν ψηφιδωτό των αρχών του 7ου αιώνα μ.Χ., το οποίο πλέον έχει καταστραφεί.

Το ψηφιδωτό είχε συντηρηθεί το 1961, οπότε και είναι γνωστό ότι απεικόνιζε την Παναγία όρθια σε στάση δέησης. Η μορφή της Παναγίας είχε ύψος 1,2 μέτρα και από πίσω της έχει χρυσό φολιδωτό υπόβαθρο, το οποίο απεικόνιζε ένα κάμπο. Το κεφάλι της περιβαλλόταν από χρυσό φωτοστέφανο, το οποίο με τη σειρά του οριοθετούνταν από τιρκουάζ ψηφίδες. Το πρόσωπο και τα χέρια αποτελούνται από πολύ μικρές πέτρες, συνήθως 2 με 3 χιλιοστά. Στα αριστερά σωζόταν τμήμα υποδημάτων ιπτάμενου Αρχαγγέλου, και θεωρείται ότι μπορεί να υπήρχε άλλος ένας από την άλλη πλευρά.

Ήδη πριν την τουρκική εισβολή το ψηφιδωτό ήταν μερικώς κατεστραμμένο, και έλειπε η κεφαλή και η αριστερή πλευρά της Παναγίας, αλλά τη δεκαετία του 1980 έφτασαν πληροφορίες ότι είχε υποστεί καταστροφές, ίσως από το συνεργείο που είχε αποκολλήσει το ψηφιδωτό στην Παναγία Κανακαριά, η οποία βρίσκεται λίγα χιλιόμετρα μακριά.

## Πηγές

*  
*  
* 

Κατηγορία:Εκκλησίες στην Κύπρο
Κυρα Λιβαδια
Αθέατο Σκοπέλου

Το **Αθέατο** (επίσημα Αθέατον) ή **Μαχαλάς** είναι μικρός οικισμός της νήσου Σκοπέλου των Βορείων Σποράδων.

## Τοπωνύμιο
Μέχρι το 1955, η επίσημη ονομασία του οικισμού ήταν «Μαχαλάς». Η ονομασία αυτή χρησιμοποιείται ακόμα και σήμερα από τους ντόπιους κατοίκους της περιοχής και πιστεύεται ότι ανάγεται στην εποχή της Τουρκοκρατίας. Ο συνοικισμός «Μαχαλάς» μετονομάστηκε σε «Αθέατον» «το», με Βασιλικό Διάταγμα «Περί μετονομασίας συνοικισμών, κοινοτήτων κλπ.» στις 11 Μαΐου 1955, που δημοσιεύθηκε στο ΦΕΚ 157, Τεύχος Α΄, 21/06/1955. Η ονομασία «Αθέατο» οφείλεται στο γεγονός ότι το χωριό ήταν κτισμένο σε τέτοιο σημείο και κατά τέτοιο τρόπο ώστε δεν ήταν ορατό σχεδόν από πουθενά, εκτός από ένα σημείο στη θάλασσα.  
## Θέση στον χάρτη
εναλλ.=|μικρογραφία|260x260px|Θέση του Αθέατου στον χάρτη.
Συντεταγμένες:    Ο οικισμός βρίσκεται στο βορειοδυτικό μέρος του νησιού, επάνω στο βουνό Ακόνες σε υψόμετρο 160 μέτρα και κοντά στο χωριό της Γλώσσας.

## Διοικητικές Μεταβολές
Μέχρι το 1997 υπαγόταν στην (τότε) Κοινότητα Γλώσσης. Με την κατάργηση των Κοινοτήτων του νησιού και τη δημιουργία ενιαίου Δήμου, ο οικισμός αποσπάστηκε από την Κοινότητα Γλώσσης και προσαρτήθηκε στο Δήμο Σκοπέλου στις 04/12/1997 (ΦΕΚ 244 Α). 

Σύμφωνα με την Απογραφή του 2011 ο μόνιμος πληθυσμός του οικισμού ήταν 12 κάτοικοι *(ΦΕΚ 3465 Β, 28/12/2012, α/α 7210, σελίδα 51471)*.

## Πληθυσμιακή εξέλιξη

## Παραπομπές


Κατηγορία:Σκόπελος
Κατηγορία:Χωριά της περιφερειακής ενότητας Μαγνησίας
Σάρα Σίλβερμαν

Η **Σάρα Σίλβερμαν** (αγγλικά: Sarah Kate Silverman, 1 Δεκεμβρίου 1970 - ) είναι Αμερικανίδα κωμικός, ηθοποιός, τραγουδίστρια, παραγωγός και συγγραφέας. Το κωμικό έργο της ασχολείται με κοινωνικά ταμπού και αμφιλεγόμενα θέματα όπως ο ρατσισμός, ο σεξισμός, η πολιτική και η θρησκεία. Για την προσφορά της στην τηλεόραση, έχει κερδίσει δυο βραβεία Έμμυ.

## Καριέρα
Η Σίλβερμαν ήταν συγγραφέας και ερμηνεύτρια στην τηλεοπτική εκπομπή *[[Saturday Night Live]]* ενώ πρωταγωνιστούσε και έκανε την παραγωγή στο *[[The Sarah Silverman Program]]*, που προβλήθηκε από το 2007 έως το 2010 από το Comedy Central, για το οποίο ήταν υποψήφια για βραβείο Έμμυ Καλύτερης Πρωταγωνίστριας σε Κωμική Σειρά.

Κυκλοφόρησε μια αυτοβιογραφία με τίτλο *[[The Bedwetter]]* το 2010. Επίσης εμφανίστηκε και σε άλλα τηλεοπτικά προγράμματα, όπως στα *Mr. Show* και *VIP*, ενώ πρωταγωνίστησε και σε ταινίες, συμπεριλαμβανομένων των *Who's the Caboose?* (1997), *[[Ένα σχολείο πολύ ροκ]]* (2003), *[[Ραλφ: Η Επόμενη Πίστα|Ραλφ: Η επόμενη πίστα]]* (2012),  *Χίλιοι τρόποι να πεθάνεις στην Άγρια Δύση* (2014) και *Ραλφ εναντίον ίντερνετ* (2018). Το 2015, πρωταγωνίστησε στην δραματική ταινία *I Smile Back*, για την οποία ήταν υποψήφια για Βραβείο Σωματείου Ηθοποιών Καλύτερης Ερμηνείας από Γυναίκα Ηθοποιό σε Πρωταγωνιστικό Ρόλο.

Στις προεδρικές εκλογές 2016, δραστηριοποιήθηκε αρκετά με την πολιτική. Αρχικά έκανε εκστρατεία για τον Μπέρνι Σάντερς και αργότερα υποστήριξε τη Χίλαρι Κλίντον. Παρουσίασε το διαδικτυακό μεταμεσονύκτιο τοκ σόου *I Love You, America with Sarah Silverman* από το 2017 μέχρι τα τέλη 2018.

## Φιλμογραφία

## Παραπομπές


## Εξωτερικοί σύνδεσμοι
* 
* 
* TheJC.com: Interview with Sarah Silverman 
* Sarah Silverman Video produced by *Makers: Women Who Make America*

Κατηγορία:Αμερικανίδες ηθοποιοί κινηματογράφου